
ROZSUDOK V MENE SLOVENSKEJ REPUBLIKY Okresný súd Prievidza sudcom Mgr. Michalom Chochulom v spore žalobcu: Intrum Slovakia s.r.o., IČO: 35 831 154, so sídlom Mýtna 48, 811 07 Bratislava-Staré Mesto, zast.: JUDr. Ján Šoltés, Mýtna 48, 811 07 Bratislava-Staré Mesto, proti žalovanému: A. B., nar. X.XX.XXXX, trvale bytom XXX XX C., o zaplatenie 247,60 EUR s príslušenstvom, takto rozhodol: I. Žalovaný je povinný zaplatiť žalobcovi - sumu 244,60 EUR, - úrok z omeškania 7,50 % ročne zo sumy 9,60 EUR od 11.01.2023 do zaplatenia, - úrok z omeškania 7,50 % ročne zo sumy 1,50 EUR od 11.01.2023 do zaplatenia, - úrok z omeškania 7,50 % ročne zo sumy 1,50 EUR od 11.01.2023 do zaplatenia, - úrok z omeškania 8,00 % ročne zo sumy 1,50 EUR od 11.02.2023 do zaplatenia, - úrok z omeškania 8,00 % ročne zo sumy 1,50 EUR od 11.02.2023 do zaplatenia, - úrok z omeškania 8,00 % ročne zo sumy 9,60 EUR od 11.02.2023 do zaplatenia, - úrok z omeškania 8,00 % ročne zo sumy 1,50 EUR od 11.03.2023 do zaplatenia, - úrok z omeškania 8,00 % ročne zo sumy 1,50 EUR od 11.03.2023 do zaplatenia, - úrok z omeškania 8,00 % ročne zo sumy 9,60 EUR od 11.03.2023 do zaplatenia, - úrok z omeškania 8,50 % ročne zo sumy 1,50 EUR od 11.04.2023 do zaplatenia, - úrok z omeškania 8,50 % ročne zo sumy 1,50 EUR od 11.04.2023 do zaplatenia, - úrok z omeškania 8,75 % ročne zo sumy 1,50 EUR od 11.05.2023 do zaplatenia, - úrok z omeškania 8,75 % ročne zo sumy 1,50 EUR od 11.05.2023 do zaplatenia, - úrok z omeškania 8,75 % ročne zo sumy 1,50 EUR od 11.06.2023 do zaplatenia, - úrok z omeškania 8,75 % ročne zo sumy 1,50 EUR od 11.06.2023 do zaplatenia, - úrok z omeškania 9,00 % ročne zo sumy 1,50 EUR od 11.07.2023 do zaplatenia, - úrok z omeškania 9,00 % ročne zo sumy 1,50 EUR od 11.07.2023 do zaplatenia, - úrok z omeškania 9,25 % ročne zo sumy 1,50 EUR od 11.08.2023 do zaplatenia, - úrok z omeškania 9,25 % ročne zo sumy 1,50 EUR od 11.08.2023 do zaplatenia, - úrok z omeškania 9,25 % ročne zo sumy 1,50 EUR od 11.09.2023 do zaplatenia, - úrok z omeškania 9,25 % ročne zo sumy 1,50 EUR od 11.09.2023 do zaplatenia, - úrok z omeškania 9,50 % ročne zo sumy 1,50 EUR od 11.10.2023 do zaplatenia, - úrok z omeškania 9,50 % ročne zo sumy 1,50 EUR od 11.10.2023 do zaplatenia, všetko v lehote do troch dní od právoplatnosti tohto rozsudku. II. Vo zvyšnej časti žalobu zamieta. III. Žalobca má voči žalovanému nárok na náhradu trov konania v rozsahu 97,58 %. odôvodnenie:
1. Žalobca sa žalobou podanou na Okresnom súde Banská Bystrica dňa 02.12.2025 a postúpenou tunajšiemu súdu dňa 16.03.2026 domáha voči žalovanému zaplatenia sumy 247,60 EUR (istina 61,80 EUR + zmluvná pokuta 185,80 EUR), s úrokom z omeškania 7,50 % ročne zo sumy 10,60 EUR od 11.01.2023 do zaplatenia, s úrokom z omeškania 7,50 % ročne zo sumy 1,50 EUR od 11.01.2023 do zaplatenia, s úrokom z omeškania 7,50 % ročne zo sumy 1,50 EUR od 11.01.2023 do zaplatenia, s úrokom z omeškania 8,00 % ročne zo sumy 1,50 EUR od 11.02.2023 do zaplatenia, s úrokom z omeškania 8,00 % ročne zo sumy 1,50 EUR od 11.02.2023 do zaplatenia, s úrokom z omeškania 8,00 % ročne zo sumy 10,60 EUR od 11.02.2023 do zaplatenia, s úrokom z omeškania 8,00 % ročne zo sumy 1,50 EUR od 11.03.2023 do zaplatenia, s úrokom z omeškania 8,00 % ročne zo sumy 1,50 EUR od 11.03.2023 do zaplatenia, s úrokom z omeškania 8,00 % ročne zo sumy 10,60 EUR od 11.03.2023 do zaplatenia, s úrokom z omeškania 8,50 % ročne zo sumy 1,50 EUR od 11.04.2023 do zaplatenia, s úrokom z omeškania 8,50 % ročne zo sumy 1,50 EUR od 11.04.2023 do zaplatenia, s úrokom z omeškania 8,75 % ročne zo sumy 1,50 EUR od 11.05.2023 do zaplatenia, s úrokom z omeškania 8,75 % ročne zo sumy 1,50 EUR od 11.05.2023 do zaplatenia, s úrokom z omeškania 8,75 % ročne zo sumy 1,50 EUR od 11.06.2023 do zaplatenia, s úrokom z omeškania 8,75 % ročne zo sumy 1,50 EUR od 11.06.2023 do zaplatenia, s úrokom z omeškania 9,00 % ročne zo sumy 1,50 EUR od 11.07.2023 do zaplatenia, s úrokom z omeškania 9,00 % ročne zo sumy 1,50 EUR od 11.07.2023 do zaplatenia, s úrokom z omeškania 9,25 % ročne zo sumy 1,50 EUR od 11.08.2023 do zaplatenia, s úrokom z omeškania 9,25 % ročne zo sumy 1,50 EUR od 11.08.2023 do zaplatenia, s úrokom z omeškania 9,25 % ročne zo sumy 1,50 EUR od 11.09.2023 do zaplatenia, s úrokom z omeškania 9,25 % ročne zo sumy 1,50 EUR od 11.09.2023 do zaplatenia, s úrokom z omeškania 9,50 % ročne zo sumy 1,50 EUR od 11.10.2023 do zaplatenia, a náhrady trov konania. 2. V žalobe uviedol, že na základe zmluvy o poskytovaní verejných služieb uzatvorenej podľa ust. § 44 zákona č. 351/2011 Z.z. o elektronických komunikáciách medzi právnym predchodcom žalobcu, spoločnosťou DIGI SLOVAKIA, s.r.o. a žalovaným, právny predchodca žalobcu poskytol a sprístupnil žalovanému verejné elektronické komunikačné služby, ako aj prenechal do nájmu žalovanému ním vybrané zariadenia, za čo sa žalovaný zaviazal uhradiť dohodnutú cenu za poskytované služby a cenu nájmu. Právny predchodca žalobcu poskytol a sprístupnil verejné elektronické komunikačné služby žalovanému riadne a včas, ako aj prenechal do nájmu žalovaným vybrané zariadenia. Na cenu dodaných služieb a cenu nájmu zariadení v zmysle zmluvných dojednaní zmluvy o poskytovaní verejných služieb vystavil a doručil žalovanému faktúry. Pokuty za porušenie záväzku viazanosti účtované žalovanému nie sú predmetom žaloby. Žalobca si v tomto spore voči žalovanému uplatňuje nárok na zaplatenie zmluvnej pokuty z titulu nevrátenia zariadení prenechaných žalovanému do nájmu. Napriek tomu, že právny predchodca žalobcu verejné elektronické komunikačné služby žalovanému riadne a včas poskytol a sprístupnil, ako aj prenechal žalovanému do nájmu ním vybrané zariadenia, žalovaný mu v rozpore so zmluvnými dojednaniami zmluvy o poskytovaní verejných služieb dohodnutú cenu za poskytnuté služby, cenu nájmu a pokuty vyúčtované za nevrátené zariadenia neuhradil riadne a včas, čím sa dostal do omeškania. Na základe Zmluvy o postúpení pohľadávok uzavretej medzi spoločnosťou DIGI SLOVAKIA, s.r.o. ako postupcom a spoločnosťou Intrum Slovakia s.r.o. ako postupníkom dňa 01.04.2025 bola pohľadávka voči žalovanému z titulu nezaplatenej ceny za poskytnuté verejné služby, z titulu nezaplatenej ceny nájmu zariadení a z titulu nezaplatených pokút za nevrátené zariadenia v celosti postúpená žalobcovi ako postupníkovi, o čom bol žalovaný upovedomený písomným oznámením postupcu o postúpení pohľadávky. Žalovaný napriek výzve právneho zástupcu žalobcu na zaplatenie dlžnej sumy pohľadávku žalobcu do dnešného dňa nezaplatil. Ako listinné dôkazy žalobca k žalobe pripojil a navrhol vykonať nasledovné listiny: Zmluva o poskytovaní verejných služieb z 13.06.2022, Zmluva o postúpení pohľadávok z 01.04.2025, Príloha k Zmluve o postúpení pohľadávok, Cenník DIGI SLOVAKIA, s.r.o. pre poskytovanie verejných služieb, účinný od 01.04.2018, Všeobecné podmienky DIGI SLOVAKIA, s.r.o. pre poskytovanie verejných služieb, účinné od 25.05.2018, Výzva na zaplatenie pohľadávky z 20.11.2025 s ePotvrdenkou, Odstúpenie od zmluvy o poskytovaní verejných služieb zo 17.10.2023, Oznámenie o postúpení pohľadávky z 08.04.2025, Faktúra č. 2212110913, Faktúra č. 2308104110, Faktúra č. 2309101774, Faktúra č. 2311098092, Faktúra č.2301110716, Faktúra č.2302107138, Faktúra č. 2303108866, Faktúra č. 2304108192, Faktúra č. 2305107034, Faktúra č. 2306103424, Faktúra č.2307104558. 3. Okresný súd Banská Bystrica v upomínacom konaní vo veci vydal dňa 16.12.2025 platobný rozkaz, ktorý sa nepodarilo doručiť žalovanému do vlastných rúk. Nakoľko žalobca navrhol pokračovanie v konaní, došlo zo zákona (§ 10 ods.3 Zákona č. 307/2016 Z. z. o upomínacom konaní) k zrušeniu platobného rozkazu a vec bola postúpená tunajšiemu súdu. Súd následne postupom podľa § 116 Civilného sporového poriadku doručil žalobu s prílohami žalovanému. Zároveň žalovaného vyzval, aby
sa k podanej žalobe vyjadril a poučil ho o jeho procesných právach a povinnostiach. Žalovaný sa v súdom určenej lehote k žalobe nevyjadril, žiadne prostriedky procesnej obrany nepoužil. 4. Súd vec prejednal v zmysle § 297 písm. b/ Civilného sporového poriadku bez nariadenia pojednávania. 5. Súd vo veci vykonal dokazovanie listinami: Zmluva o poskytovaní verejných služieb z 13.06.2022, Zmluva o postúpení pohľadávok z 01.04.2025, Príloha k Zmluve o postúpení pohľadávok, Cenník DIGI SLOVAKIA, s.r.o. pre poskytovanie verejných služieb, účinný od 01.04.2018, Všeobecné podmienky DIGI SLOVAKIA, s.r.o. pre poskytovanie verejných služieb, účinné od 25.05.2018, Výzva na zaplatenie pohľadávky z 20.11.2025 s ePotvrdenkou, Odstúpenie od zmluvy o poskytovaní verejných služieb zo 17.10.2023, Oznámenie o postúpení pohľadávky z 08.04.2025, Faktúra č. 2212110913, Faktúra č. 2308104110, Faktúra č. 2309101774, Faktúra č. 2311098092, Faktúra č.2301110716, Faktúra č.2302107138, Faktúra č. 2303108866, Faktúra č. 2304108192, Faktúra č. 2305107034, Faktúra č. 2306103424, Faktúra č.2307104558 a zo skutkových tvrdení žalobcu nepopretých protistranou súd zistil tento skutkový stav: 6. Zo Zmluvy o poskytovaní verejných služieb z 13.06.2022 vyplýva, že spoločnosť DIGI SLOVAKIA, s.r.o., IČO: 35701722 ako poskytovateľ a žalovaný ako účastník dňa13.06.2022 uzatvorili zmluvu o poskytovaní verejných služieb podľa § 84 zákona č. 452/2021 Z.z. o elektronických komunikáciách. Predmetom zmlúv a ich dodatku bol najmä záväzok poskytovateľa poskytnúť žalovanému telekomunikačné služby a záväzok žalovaného za poskytnuté služby platiť cenu podľa cenníka poskytovateľa. Žalovanému zároveň na základe tejto zmluvy boli prenajaté a vypožičané koncové zariadenia, karty a iné technické zariadenia Žalovanému bola poskytnutá telekomunikačná služba SATELIT Štandard, prenajaté dve zariadenia HD STB, a zapožičané 2x Smart Karta, 2x diaľkový ovládač, 2x Zdrojový kábel + adaptér, 2x Scart/HDMI kábel. 7. Z Cenníka DIGI SLOVAKIA, s.r.o. pre poskytovanie verejných služieb, účinného od 01.04.2018 vyplýva, že spoločnosť DIGI SLOVAKIA, s.r.o., IČO: 35701722 poskytuje telekomunikačnú službu SATELIT Štandard za cenu 9,60 EUR mesačne, nájom koncového zariadenia pri prvom a druhom zariadení za poplatok 1,50 EUR mesačne a v prípade straty, poškodenia alebo nevrátenia zariadení účtuje zmluvné pokuty za koncové zariadenia 50,00 EUR/kus, Smart Karta 19,90 EUR/kus, diaľkový ovládač 10,00 EUR/kus, Zdrojový kábel + adaptér 10,00 EUR/kus a Scart/HDMI kábel 3,00 EUR/kus (všetky uvedené ceny a poplatky sú vrátane DPH, ak sa uplatňuje). 8. Z Odstúpenia od zmluvy o poskytovaní verejných služieb zo 17.10.2023 vyplýva, že pôvodný veriteľ týmto listom zo dňa 17.10.2023 oznámil žalovanému, že z dôvodu nezaplatenia ceny za poskytnuté služby ani do 60 dní po dni splatnosti odstupuje od Zmluvy o poskytovaní verejných služieb. Zároveň ho opätovne vyzval na úhradu nezaplatených faktúr v celkovej výške 76,70 EUR s príslušenstvom, vyzval na vrátenie užívaných alebo prenajatých zariadení s upozornením na hroziacu zmluvnú pokutu a poučil ho o možnosti postúpenia tejto pohľadávky tretej osobe. 9. Z Oznámenia o postúpení pohľadávky z 08.04.2025 vyplýva, že ním pôvodný veriteľ žalovanému oznámil postúpenie žalovaných pohľadávok v celkovej výške 319,50 EUR s príslušenstvom na žalobcu zmluvou o postúpení pohľadávok zo dňa 01.04.2025. 10. Z Faktúr č. 2212110913, č. 2308104110, č. 2309101774, č.2301110716, č.2302107138, č. 2303108866, č. 2304108192, č. 2305107034, č. 2306103424 a č.2307104558 vyplýva, že si nimi pôvodný veriteľ okrem iného uplatnil u žalovaného za obdobie od 01.01.2023 do 31.10.2023 (10 mesiacov) celkom zaplatenie ceny poskytnutých služieb SATELIT Štandard 3* 10,60 EUR (mesiace január, február a marec), poplatku za nájom prvého koncového zariadenia 10x1,50 EUR a poplatku za nájom druhého koncového zariadenia 10x1,50 EUR, t.j. spolu 61,80 EUR. Jednotlivé faktúry sú splatné vždy do desiateho dňa toho – ktorého mesiaca. 11. Z Faktúry č. 2311098092 vyplýva, že si ňou pôvodný veriteľ okrem iného uplatnil u žalovaného zaplatenie zmluvných pokút za nevrátenie dvoch Scart/HDMI kábel 2x3,00 EUR, nevrátenie dvoch diaľkových ovládačov 2x10,00 EUR, nevrátenie dvoch koncových zariadení 2x50,00 EUR, nevrátenie dvoch Smart Kariet 2x19,90 EUR a nevrátenie dvoch Zdrojových káblov 2x10,00 EUR, spolu 185,80 EUR. Faktúra je splatná dňa 10.12.2023. 12. Podľa § 52 Občianskeho zákonníka v znení platnom a účinnom v čase uzavretia oboch zmlúv o poskytovaní služieb (t.j. od 01.12.2019) (1) Spotrebiteľskou zmluvou je každá zmluva bez ohľadu na právnu formu, ktorú uzatvára dodávateľ so spotrebiteľom. (2) Ustanovenia o spotrebiteľských zmluvách, ako aj všetky iné ustanovenia upravujúce právne vzťahy, ktorých účastníkom je spotrebiteľ, použijú sa vždy, ak je to na prospech zmluvnej strany, ktorá je spotrebiteľom. Odlišné zmluvné dojednania alebo dohody, ktorých obsahom alebo účelom je obchádzanie tohto ustanovenia, sú neplatné. Na všetky právne vzťahy, ktorých účastníkom je spotrebiteľ, sa vždy prednostne použijú ustanovenia Občianskeho zákonníka, aj keď by sa inak mali použiť normy obchodného práva. (3) Dodávateľ je osoba, ktorá
pri uzatváraní a plnení spotrebiteľskej zmluvy koná v rámci predmetu svojej obchodnej alebo inej podnikateľskej činnosti. (4) Spotrebiteľ je fyzická osoba, ktorá pri uzatváraní a plnení spotrebiteľskej zmluvy nekoná v rámci predmetu svojej obchodnej činnosti alebo inej podnikateľskej činnosti. 13. Podľa § 663 Občianskeho zákonníka, nájomnou zmluvou prenajímateľ prenecháva za odplatu nájomcovi vec, aby ju dočasne (v dojednanej dobe) užíval alebo z nej bral aj úžitky. 14. Podľa § 671 ods. 1 Občianskeho zákonníka, nájomca je povinný platiť nájomné podľa zmluvy, inak nájomné obvyklé v čase uzavretia zmluvy s prihliadnutím na hodnotu prenajatej veci a spôsob jej užívania. 15. Podľa § 682 Občianskeho zákonníka ak sa nájom skončí, je nájomca povinný vrátiť prenajatú vec v stave zodpovedajúcom dojednanému spôsobu užívania veci; ak sa spôsob užívania výslovne nedohodol, v stave, v akom ju prevzal, s prihliadnutím na obvyklé opotrebenie. 16. Podľa § 659 Občianskeho zákonníka zmluvou o výpožičke vznikne vypožičiavateľovi právo vec po dohodnutú dobu bezplatne užívať. 17. Podľa § 662 Občianskeho zákonníka (1) Vypožičiavateľ je povinný vec vrátiť, len čo ju nepotrebuje, najneskôr však do konca určenej doby zapožičania. (2) Požičiavateľ môže požadovať vrátenie veci aj pred skončením určenej doby zapožičania, ak vypožičiavateľ neužíva vec riadne alebo ak ju užíva v rozpore s účelom, ktorému slúži. 18. Podľa § 544 ods. 1 Občianskeho zákonníka ak strany dojednajú pre prípad porušenia zmluvnej povinnosti zmluvnú pokutu, je účastník, ktorý túto povinnosť poruší, zaviazaný pokutu zaplatiť, aj keď oprávnenému účastníkovi porušením povinnosti nevznikne škoda. 19. Podľa § 84 ods. 1, ods. 2 prvá veta zákona č. 452/2021 Z.z. o elektronických komunikáciách (1) Zmluvou o poskytovaní služieb, vrátane služby prístupu k internetu, sa podnik zaväzuje zriadiť pripojenie k verejnej sieti alebo poskytovať služby. (2) Podnik môže vydať všeobecné podmienky a cenník, ktoré sú súčasťou zmluvy o poskytovaní služieb. 20. Podľa § 86 ods. 1 písm. a) zákona č. 452/2021 Z.z. o elektronických komunikáciách podnik má právo na úhradu za poskytnutú verejne dostupnú službu. 21. Podľa § 86 ods. 4 písm. b) zákona č. 452/2021 Z.z. o elektronických komunikáciách, účastník je povinný platiť za poskytnutú verejne dostupnú službu podľa zmluvy o poskytovaní služieb, a ak to povaha služby umožňuje, až na základe predloženej faktúry. 22. Podľa § 87 ods. 5 písm. b) zákona č. 452/2021 Z.z. o elektronických komunikáciách podnik môže odstúpiť od zmluvy o poskytovaní verejne dostupných služieb, ak účastník nezaplatil cenu za poskytnutú službu ani do 45 dní po dni splatnosti. 23. Podľa § 86 ods. 5 zákona č. 452/2021 Z.z. o elektronických komunikáciách ak je napriek písomnej výzve podniku účastník, nepretržite dlhšie ako 90 dní v omeškaní so splnením svojho peňažného záväzku voči podniku, môže podnik postúpiť svoju peňažnú pohľadávku zodpovedajúcu tomuto peňažnému záväzku písomnou zmluvou inej osobe aj bez súhlasu účastníka. Toto právo podnik nemôže uplatniť, ak účastník ešte pred postúpením pohľadávky uhradil podniku omeškaný peňažný záväzok v celom rozsahu vrátane príslušenstva. Pri postúpení pohľadávky je podnik povinný odovzdať postupníkovi aj dokumentáciu o záväzkovom vzťahu, na ktorého základe vznikla postúpená pohľadávka. 24. Podľa § 517 ods. 1 prvá veta Občianskeho zákonníka dlžník, ktorý svoj dlh riadne a včas nesplní, je v omeškaní. 25. Podľa § 517 ods. 2 Občianskeho zákonníka, ak ide o omeškanie s plnením peňažného dlhu, má veriteľ právo požadovať od dlžníka popri plnení úroky z omeškania, ak nie je podľa tohto zákona povinný platiť poplatok z omeškania; výšku úrokov z omeškania a poplatku z omeškania ustanovuje vykonávací predpis. 26. Podľa § 3 nariadenia vlády SR č. 87/1995 Z. z. výška úrokov z omeškania je o 5 percentuálnych bodov vyššia ako základná úroková sadzba Európskej centrálnej banky platná k prvému dňu omeškania s plnením peňažného dlhu. 27. Podľa § 232 ods. 2, ods. 3 Civilného sporového poriadku, ak súd uložil v rozsudku povinnosť plniť, rozsudok je vykonateľný márnym uplynutím lehoty na plnenie, ak nie je ustanovené inak. Lehota na plnenie je tri dni a plynie od právoplatnosti rozsudku. Súd môže v odôvodnených prípadoch určiť dlhšiu lehotu. 28. Z vykonaného dokazovania mal súd za preukázané, že žaloba je čiastočne dôvodná. Zmluvu a ich dodatky uzatvorené medzi právnym predchodcom žalobcu a žalovaným posúdil ako spotrebiteľské zmluvy podľa § 52 Občianskeho zákonníka, nakoľko ich právny predchodca žalobcu uzatváral v rámci predmetu svojej obchodnej činnosti a žalovaný bol fyzickou osobou, ktorá pri ich uzatváraní nekonala v rámci predmetu svojej obchodnej činnosti alebo inej podnikateľskej činnosti. Uzatvorené zmluvy kombinujú prvky Zmluvy o poskytovaní služieb podľa § 84 ods. 1 zákona č. 452/2021 Z.z. o
elektronických komunikáciách nájomnej zmluvy podľa § 663 a nasl. Občianskeho zákonníka a zmluvy o výpožičke podľa § 659 a nasl. Občianskeho zákonníka a v relevantných častiach sa spravujú zákonnými ustanoveniami o týchto zmluvných typoch. Z uzatvorenej zmluvy tak žalovanému vznikla povinnosť platiť na základe predloženej faktúry úhrady za poskytnuté služby a nájomné za prenajaté koncové zariadenia. Za porušenie povinnosti vrátiť prenajaté a vypožičané zariadenia bola medzi stranami dojednaná zmluvná pokuta. 29. Pôvodný veriteľ žalovanému poskytol služby a prenajal zariadenia, pričom úhradu za poskytnuté služby, ako aj nájomné žalovanému vyúčtoval jednotlivými faktúrami tak, ako je uvedené v bode 10. odôvodnenia tohto rozhodnutia. Žalovaný reálne poskytnutie účtovaných služieb nespochybnil, pričom cena účtovaných služieb a výška nájomného vyplýva z predloženého Cenníka, na ktorý zmluva odkazuje. Žalovaný nevrátil pôvodnému veriteľovi prenajaté a vypožičané zariadenia, pričom za porušenie tejto povinnosti bola, a to osobitne pre každý typ zariadenia, dojednaná zmluvná pokuta vo výške určenej cenníkom. Žalovaný je tak povinný zaplatiť aj zmluvné pokuty, ktoré mu boli fakturované tak, ako je uvedené v bode 10. odôvodnenia tohto rozhodnutia. 30. Neodôvodnene a v rozpore s predloženým cenníkom pôvodný veriteľ účtoval cenu poskytnutej služby SATELIT Štandard vo výške 10,60 EUR mesačne namiesto dojednanej a v cenníku uvedenej ceny 9,60 EUR mesačne. 31. Žalovanému vzhľadom na vyššie uvedené vznikla povinnosť zaplatiť pôvodnému veriteľovi celkom sumu 244,60 EUR. 32. Vzhľadom k tomu, že žalovaný neuhradil jednotlivé faktúry v lehote ich splatnosti, dostal sa s ich úhradou do omeškania a je podľa § 517 ods. 2 Občianskeho zákonníka povinný platiť aj zákonné úroky z omeškania vo výške podľa§ 3 nariadenia vlády SR č. 87/1995 Z. z., a to vždy odo dňa nasledujúceho po dni splatnosti tej - ktorej faktúry (t.j. od prvého dňa omeškania) až do zaplatenia. 33. Pôvodný veriteľ postúpil pohľadávky proti žalovanému na žalobcu, pričom boli splnené podmienky na postúpenie pohľadávky podľa ustanovenia § 86 ods. 5 zákona č. 452/2021 Z.z. o elektronických komunikáciách, keďže žalovaný napriek písomnej výzve zo dňa 17.10.2023 (Odstúpenie od Zmluvy) bol v omeškaní so zaplatením žalovanej sumy nepretržite dlhšie ako 90 dní, pričom k postúpeniu pohľadávky došlo až na základe Zmluvy o postúpení pohľadávok zo dňa 01.04.2025. Tým je daná aktívna vecná legitimácia žalobcu na podanie žaloby (žalobca sa stal veriteľom pohľadávky proti žalovanému). 34. Z uvedených dôvodov súd v I. výroku uložil žalovanému povinnosť zaplatiť žalobcovi sumu 244,60 EUR, s úrokom z omeškania 7,50 % ročne zo sumy 9,60 EUR od 11.01.2023 do zaplatenia, úrokom z omeškania 7,50 % ročne zo sumy 1,50 EUR od 11.01.2023 do zaplatenia, úrokom z omeškania 7,50 % ročne zo sumy 1,50 EUR od 11.01.2023 do zaplatenia, úrokom z omeškania 8,00 % ročne zo sumy 1,50 EUR od 11.02.2023 do zaplatenia, úrokom z omeškania 8,00 % ročne zo sumy 1,50 EUR od 11.02.2023 do zaplatenia, úrokom z omeškania 8,00 % ročne zo sumy 9,60 EUR od 11.02.2023 do zaplatenia, úrokom z omeškania 8,00 % ročne zo sumy 1,50 EUR od 11.03.2023 do zaplatenia, úrokom z omeškania 8,00 % ročne zo sumy 1,50 EUR od 11.03.2023 do zaplatenia, úrokom z omeškania 8,00 % ročne zo sumy 9,60 EUR od 11.03.2023 do zaplatenia, úrokom z omeškania 8,50 % ročne zo sumy 1,50 EUR od 11.04.2023 do zaplatenia, úrokom z omeškania 8,50 % ročne zo sumy 1,50 EUR od 11.04.2023 do zaplatenia, úrokom z omeškania 8,75 % ročne zo sumy 1,50 EUR od 11.05.2023 do zaplatenia, úrokom z omeškania 8,75 % ročne zo sumy 1,50 EUR od 11.05.2023 do zaplatenia, úrokom z omeškania 8,75 % ročne zo sumy 1,50 EUR od 11.06.2023 do zaplatenia, úrokom z omeškania 8,75 % ročne zo sumy 1,50 EUR od 11.06.2023 do zaplatenia, úrokom z omeškania 9,00 % ročne zo sumy 1,50 EUR od 11.07.2023 do zaplatenia, úrokom z omeškania 9,00 % ročne zo sumy 1,50 EUR od 11.07.2023 do zaplatenia, úrokom z omeškania 9,25 % ročne zo sumy 1,50 EUR od 11.08.2023 do zaplatenia, úrokom z omeškania 9,25 % ročne zo sumy 1,50 EUR od 11.08.2023 do zaplatenia, úrokom z omeškania 9,25 % ročne zo sumy 1,50 EUR od 11.09.2023 do zaplatenia, úrokom z omeškania 9,25 % ročne zo sumy 1,50 EUR od 11.09.2023 do zaplatenia, úrokom z omeškania 9,50 % ročne zo sumy 1,50 EUR od 11.10.2023 do zaplatenia, úrokom z omeškania 9,50 % ročne zo sumy 1,50 EUR od 11.10.2023 do zaplatenia, všetko v lehote do troch dní od právoplatnosti tohto rozsudku. 35. O splatnosti prisúdenej sumy súd rozhodol podľa § 232 ods. 3 Civilného sporového poriadku. Na určenie dlhšej ako zákonnej lehoty na plnenie súd dôvod nezistil, ani žiadna zo strán sporu o určenie dlhšej lehoty na plnenie nežiadala. 36. Žalobca nepreukázal vyššie (bod 30.) uvedené navýšenie ceny služby SATELIT Štandard. Čo do tejto časti žalobou uplatneného nároku neuniesol dôkazné bremeno o tom, že mu nárok patrí v celej uplatnenej výške a nie len čiastočne, do sumy vyplývajúcej z predloženého cenníka. Súd preto vo zvyšnej časti žalobu zamietol výrokom II.
37. Podľa § 262 ods. 1,2 Civilného sporového poriadku (1) O nároku na náhradu trov konania rozhodne aj bez návrhu súd v rozhodnutí, ktorým sa konanie končí. (2) O výške náhrady trov konania rozhodne súd prvej inštancie v lehote do 60 dní po právoplatnosti rozhodnutia, ktorým sa konanie končí, samostatným uznesením, ktoré vydá súdny úradník. 38. Podľa § 255 Civilného sporového poriadku (1) Súd prizná strane náhradu trov konania podľa pomeru jej úspechu vo veci.(2) Ak mala strana vo veci úspech len čiastočný, súd náhradu trov konania pomerne rozdelí, prípadne vysloví, že žiadna zo strán nemá na náhradu trov konania právo. 39. Žalobca sa žalobou domáhal zaplatenia istiny 247,60 EUR s príslušenstvom a bol v konaní úspešný v časti o zaplatenie 244,60 EUR s príslušenstvom (98,79 %). Vo zvyšnej časti, v ktorej súd žalobu zamietol, bol procesne úspešný žalovaný, čo predstavuje procesný úspech žalovaného v časti o zaplatenie 3,00 EUR s príslušenstvom (1,21 %). Nakoľko pomerný úspech žalobcu v konaní je totožný čo do istiny a čo do príslušenstva, pre výpočet pomeru úspechu je matematicky možné vychádzať len z pomeru úspechu čo do istiny. Pomerný (v zmysle pomeriavania úspechu strán) úspech žalobcu v konaní tak predstavuje 97,80 % (98,79 % - 1,21 %). 40. Súd preto v III. výroku v konaní prevažne úspešnému žalobcovi proti prevažne neúspešnému žalovanému podľa § 255 ods. 2 Civilného sporového poriadku priznal nárok na náhradu trov konania v rozsahu 97,58 %. Poučenie: kstn Proti tomuto rozhodnutiu možno v lehote 15 dní odo dňa jeho doručenia podať písomne odvolanie na súde, proti rozhodnutiu ktorého smeruje. V odvolaní sa má popri všeobecných náležitostiach podania uviesť, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Ak zákon na podanie nevyžaduje osobitné náležitosti, v podaní sa uvedie, a) ktorému súdu je určené, b) kto ho robí, c) ktorej veci sa týka, d) čo sa ním sleduje a e) podpis. Ak ide o podanie urobené v prebiehajúcom konaní, náležitosťou podania je aj uvedenie spisovej značky tohto konania. Ak povinný dobrovoľne nesplní, čo mu ukladá vykonateľné rozhodnutie, môže oprávnený podať návrh na vykonanie exekúcie podľa osobitného zákona.

Zdroj: KAUZIS.SK – https://www.kauzis.sk/judikatura/r/ECLI:SK:OSPD:2026:6125455199.3 (dáta aktuálne k 15. 11. 2026). Záväzné je znenie zverejnené súdom.




